ชี้ถึงเวลายกเครื่องหลักสูตรผลิตครู
เน้นสื่อใหม่-ปลูกฝังจรรยาบรรณ-ฝึกสอนปี 1 ดิเรก ยืนยันเรียน 5 ปี,ดร.ดิเรก พรสีมา ประธานที่ประชุมคณบดีคณะครุศาสตร์/ศึกษาศาสตร์ มหาวิทยาลัยราชภัฏ เปิดเผยว่า ได้ส่งหนังสือเปิดผนึกลงวันที่ 17 ต.ค.2561 เรื่องข้อเสนอการผลิตครูคุณภาพเป็นเลิศของมหาวิทยาลัยราชภัฏ ถึง ศ.นพ.อุดม คชินทร รมช.ศึกษาธิการ เพื่อยืนยันว่า กระบวนการผลิตครูคุณภาพเป็นเลิศ มีระยะเวลา 5 ปี จำนวนหน่วยกิตไม่น้อยกว่า 160 หน่วยกิต และมีการประกันการมีงานทำในลักษณะเดียวกันกับโครงการผลิตครูเพื่อพัฒนาท้องถิ่นของสำนักงานคณะกรรมการการอุดมศึกษา อย่างไรก็ตาม ถ้าจะให้ใช้หลักสูตร 4 ปีจริง แล้วจะให้ได้บัณฑิตครูคุณภาพเลิศ ก็ต้องเรียนปีละ 3 ภาคเรียน โดยเรียนภาคฤดูร้อนด้วย เพื่อเติมเต็มและพัฒนาศักยภาพครู,ด้าน ศ.ดร.สมพงษ์ จิตระดับ อาจารย์คณะครุศาสตร์ จุฬาลงกรณ์มหาวิทยาลัย เปิดเผยว่า โดยส่วนตัวเห็นว่าเรื่องระยะเวลาการเรียน 4 หรือ 5 ปีไม่ใช่เรื่องสำคัญอีกแล้วในโลกปัจจุบัน แต่เห็นว่าถึงเวลาแล้วที่เราควรต้องปฏิรูปหลักสูตรการฝึกหัดครูครั้งใหญ่ได้แล้ว เนื่องจากประการแรก เราใช้หลักสูตรครู 5 ปีมาตั้งแต่ปี 2542 จนถึงปัจจุบันเป็นเวลาเกือบ 20 ปีแล้ว ขณะที่หลักสูตรทั่วไปเมื่อใช้มาแล้ว 5 ปีก็มีการปรับปรุงให้ทันสมัย ดังนั้นหลักสูตรครู 5 ปีจึงขาดความทันสมัย ประการที่สอง การเรียนการสอนในโลกปัจจุบัน ไม่ได้เน้นเนื้อหาสาระ 8 กลุ่มสาระอีกต่อไป แต่เน้นกระบวนการสอนเด็กให้รู้จักหาความรู้จากสื่อสมัยใหม่ สมรรถนะด้านต่างๆ และการปลูกฝังค่านิยม จรรยาบรรณวิชาชีพครู ซึ่งเป็นสิ่งที่จะมาแทนที่เนื้อหา 8 กลุ่มสาระ แต่เรายังผลิตครูให้สอน 8 กลุ่มสาระเหมือนเดิม ประการที่สาม โลกของการเรียนรู้ไม่ให้อยู่ในห้องเรียนอีกต่อไป แต่เน้นการค้นคว้าด้วยตนเอง การเรียนรู้ตลอดชีวิต ครูจึงต้องมีทักษะที่เกี่ยวกับสื่อสมัยใหม่ เพราะฉะนั้นการขังนิสิตนักศึกษาอยู่ในห้องเรียน 5 ปี จึงไม่ใช่คำตอบของโลกปัจจุบัน ซึ่งบางประเทศการเรียนระดับปริญญาตรีใช้เวลาเพียง 3 ปีเท่านั้น เพราะไม่จำเป็นต้องเรียนจากห้องเรียนอีกต่อไป ดังนั้นการเรียนรู้เนื้อหา กระบวนการการสอนสื่อใหม่ การค้นคว้าด้วยตนเอง ทัศนคติ การปลูกฝังจรรยาบรรณวิชาชีพครู ดังกล่าวจะเป็นตัวกำหนดระยะเวลาของการเรียนครูเองว่าจะใช้เวลา 4 ปี หรือ 5 ปี หรืออาจจะ 3 ปีก็ได้ ส่วนการฝึกสอนนั้นควรให้เด็กฝึกสอนตั้งแต่ปี 1 จะได้รู้ว่ารักอาชีพครูหรือไม่ หากไม่ใช่สิ่งที่ตัวเองชอบก็จะได้มีเวลาเปลี่ยนสาขาได้ทัน.
ได้ส่งหนังสือเปิดผนึกลงวันที่ 17 ต.ค.2561 เรื่องข้อเสนอการผลิตครูคุณภาพเป็นเลิศของมหาวิทยาลัยราชภัฏ ถึง ศ.นพ.อุดม คชินทร รมช.ศึกษาธิการ เพื่อยืนยันว่า
มหาวิทยาลัยราชภัฏ,ครู,เรียนครู,ศึกษาศาสตร์,คณะครุศาสตร์,การศึกษา